Guineansuomuhäntäorava

Guineansuomuhäntäorava (Anomalurus pelii) on Afrikassa elävä jyrsijä. Se on erinomaisesti sopeutunut elämään puissa, ja sillä on kaikissa varpaissa kynnet. Guineansuomuhäntäorava painaa noin 750 grammaa, sen ruumis on noin 45 senttiä pitkä ja häntä on noin 35-senttinen.

Levinneisyys ja elinympäristö 
Guineansuomuhäntäorava elää Länsi-Afrikassa, Ylä-Guinean sademetsissä Ghanasta Liberian itäosiin. Laji viihtyy erityisesti alavien maiden kosteissa metsissä, joissa sadanta on 1 400 – 3 900 millimetriä.

Ravinto 
Ravinnokseen käyttämiään hedelmiä ja siemeniä se etsii kiipeilemällä puiden rungoilla.

Lisääntyminen 
Lisääntyminen on vähemmän tunnettua. Naaras saa kerrallaan 2–3 poikasta.

Lähteet 
Suuri Eläinkirja. Wsoy 1998. ISBN 951-0-22848-6

Viitteet 

Suomuhäntäoravat